

VLADA REPUBLIKE HRVATSKE

Zagreb, 22. srpnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjeni odluke o zaprječivanju cestovnih komunikacija i putova na državnoj granici s Bosnom i Hercegovinom i Republikom Srbijom |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 PRIJEDLOG

Na temelju članka 33. stavka 3. Zakona o nadzoru državne granice („Narodne novine“, br. 83/13. i 27/16.), Vlada Republike Hrvatske ja na sjednici održanoj \_\_\_\_\_\_\_\_ 2021. donijela

**O D L U K U**

**O IZMJENI ODLUKE O ZAPRJEČIVANJU CESTOVNIH KOMUNIKACIJA I PUTOVA NA DRŽAVNOJ GRANICI S BOSNOM I HERCEGOVINOM I REPUBLIKOM SRBIJOM**

**I.**

U Odluci o zaprječivanju cestovnih komunikacija i putova na državnoj granici s Bosnom i Hercegovinom i Republikom Srbijom („Narodne novine“, br. 55/14. i 97/18.) u točki I., podtočki 6. podtočka 6.5. briše se.

 Dosadašnja podtočka 6.6. postaje podtočka 6.5.

**II.**

Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb,

 PREDSJEDNIK

 mr.sc. Andrej Plenković

 **O B R A Z L O Ž E NJ E**

Mještani Mjesne zajednice Crveni Grm, Ljubuški, Bosna i Hercegovina, pokrenuli su inicijativu za određivanje prijelaznog mjesta Polje Jezerac – Crveni Grm kako bi mogli obrađivati svoje poljoprivredno zemljište koje se nalazi na području Republike Hrvatske.

 Trenutno je, u skladu s točkom I. podtočkom 6. podtočkom 6.5. Odluke o zaprječivanju cestovnih komunikacija i putova na državnoj granici s Bosnom i Hercegovinom i Republikom Srbijom („Narodne novine“, 55/14 i 97/18), poljski put Polje Jezerac, Republika Hrvatska – Crven Grm, Bosna i Hercegovina zapriječen za prolaz postavljenim betonskim blokovima.

 Dana 22. ožujka 2021. godine, predsjednik izaslanstva Bosne i Hercegovine u Mješovitom povjerenstvu za praćenje provedbe Sporazuma između Republike Hrvatske i Bosne i Hercegovine o pograničnom prometu dostavio je zahtjev za dopunu Dodatka C navedenog Sporazuma ovim prijelaznim mjestom.

 Ministarstvo unutarnjih poslova, Policijska uprava dubrovačko-neretvanska smatra zahtjev opravdanim.

 Također, Ministarstvo vanjskih poslova je aktom KLASA: 212-04/17-01/1 URBROJ: 521-G-21-6 od 26. svibnja 2021., a Ministarstvo mora, prometa i infrastrukture aktom KLASA: 011-01/21-01/48 URBROJ: 530-06-2-2-21-2 od 28. svibnja 2021. dalo pozitivno mišljenje na predloženu Odluku.

 Preduvjet za dopunu Dodatka C Sporazuma između Republike Hrvatske i Bosne i Hercegovine o pograničnom prometu novim prijelaznim mjestom je donošenje predložene izmjene Odluke o zaprječivanju cestovnih komunikacija i putova na državnoj granici s Bosnom i Hercegovinom i Republikom Srbijom.